हालांकि, पहले अधिकारी बीमारी के कारण हाथी की मौत होना बता रहे थे, लेकिन शुक्रवार को जब वन प्रभाग और राजाजी टाइगर रिजर्व की संयुक्त टीम ने मामले की संयुक्त जांच की तो हाथी के बाएं पैर के ऊपर एक गोली फंसी मिली है। एसडीओ एनबी शर्मा ने बताया कि पोस्टमार्टम की रिपोर्ट दो दिन बाद आएगी। अभी हाथी के शरीर में गोली मिली है। इसके बाद टीम मामले की विस्तृत जांच में जुट गई है। साथ ही अज्ञात लोगों के खिलाफ मुकदमा दर्ज कर लिया गया है। इस दौरान बेरीवाड़ा रेंज के रेंजर विजय कुमार सैनी, खानपुर रेंजर मुकेश कुमार, रुड़की के रेंजर मयंक गर्ग और अनिल वर्मा आदि मौजूद रहे।